b'\n_START_ARTICLE_\nArbitratge de difer\xc3\xa8ncies inversor-estat\n_START_PARAGRAPH_\nL\'arbitratge de difer\xc3\xa8ncies estat-inversor (conegut per ISDS de l\'angl\xc3\xa8s Investor-state dispute settlement) \xc3\xa9s un instrument de dret internacional p\xc3\xbablic, que atorga a un inversor estranger el dret a iniciar un procediment d\'arbitratge de difer\xc3\xa8ncies contra un govern estranger (l\'"estat amfitri\xc3\xb3"). Les disposicions que preveuen la ISDS es troben en un gran nombre de tractats bilaterals d\'inversi\xc3\xb3, en alguns acords comercials internacionals, com el cap\xc3\xadtol 11 del Tractat de Lliure Comer\xc3\xa7 d\'Am\xc3\xa8rica del Nord i en els acords internacionals d\'inversi\xc3\xb3, com ara el Tractat sobre la Carta de l\'Energia. Si un inversor estranger d\'un pa\xc3\xads "A" ("Estat d\'origen") inverteix al pa\xc3\xads "B" ("Estat Receptor"), tots dos dels quals han acordat l\'ISDS, i l\'estat amfitri\xc3\xb3 viola els drets reconeguts als inversors en virtut d\'una llei internacional p\xc3\xbablica, llavors aquest inversor pot sotmetre l\'assumpte a un tribunal arbitral._NEWLINE_Mentre la ISDS s\'associa sovint amb l\'arbitratge sota les regles del CIADI (Centre Internacional d\'Arranjament de Difer\xc3\xa8ncies Relatives a Inversions del Grup del Banc Mundial). L\'ISDS, de fet, sovint es porta a terme sota els auspicis dels tribunals arbitrals internacionals que es regeixen per diferents normes i/o institucions, com ara el Tribunal de Londres d\'Arbitratge Internacional, la Cambra de Comer\xc3\xa7 Internacional, el Centre d\'Arbitratge Internacional de Hong Kong o el Reglament d\'arbitratge de la CNUDCI/CNUDMI o UNCITRAL.'